Eesti Põllumeeste Keskliit, kelle liikmed toodavad 80% Eesti piimast, soovib ümber lükata ajakirjanike ja piimatöösturite väljaöeldu, et kaks krooni piima hinna tõusust jõuab põllumehe taskusse. Alates septembrikuu algusest saab piimatootja kilogrammi piima eest kuni 4,6 krooni. Aasta alguses oli see hind 4 krooni, keskmiseks hinnaks 2010. aastal kujuneb 4,25 krooni. Eelmise aasta piimahinnaga võrreldes, mis oli 3,3 krooni, on piima kokkuostuhind tõepoolest tõusnud. Eelmise  aasta hind ei katnud tootmiskulusidki, rääkimata investeeringutest.